Rania av Jordan

Rania av Jordan (født Rania al Yassin 31. august 1970 i Kuwait by) er gift med kong Abdullah II og er dronning av Jordan. 

 Bakgrunn 
Rania kommer fra en palestinsk familie og vokste opp i Kuwait.«Profile: Jordan's Queen Rania», BBC News, 7. november 2001, besøkt 5. juli 2012. Hun har utdannelse i bedriftsledelse fra American University in Cairo. 

Etter fullført utdannelse arbeidet hun en tid for Citibank. Hun flyttet så til Amman i Jordan der hun begynte i dataselskapet Apple. Her traff hun sin framtidige ektemann. Ekteskapet ble inngått i juni 1993.

 Dronning 
Rania ble dronning da hennes mann arvet tronen i 1999. Som dronning har hun fremmet kvinners og barns rettigheter og har tatt til motmæle mot æresdrap. I 1995 etablerte hun Jordan River Foundation til støtte for vanskeligstilte barn og fattige familier.«Queen Rania Al Abdullah», Forbes, besøkt 5. juli 2012.

Hun ble i 2011 regnet blant verdens 100 mest innflytelsesrike kvinner av tidsskriftet Forbes.«World's Most Powerful Women», Forbes, besøkt 5. juli 2012. Fra konservativt hold i Jordan er Rania kritisert for å ha for mye makt.«Jordan tribes criticise Queen Rania's 'political role'», BBC News, 8. februar 2011, besøkt 5. juli 2012.

I 2010 utga hun barneboken The Sandwich Swap.

 Barn 
Kong Abdullah og dronning Rania har fire barn:
 Prins Hussein, født 28. juni 1994 
 Prinsesse Iman, født 27. september 1996 
 Prinsesse Salma, født 26. september 2000 
 Prins Hashem, født 30. januar 2005 

 Utmerkelser 
Rania har mottatt en rekke ordener. Hun er ridder av den svenske Serafimerordenen og i 2000 ble hun utnevnt til storkors av St. Olavs Orden.

 Referanser 

 Eksterne lenker  


Kategori:Jordanere
Kategori:Palestinere
Kategori:Storkors av St. Olavs Orden
Kategori:Serafimerordenen
Kategori:Personer fra Kuwait City
Kategori:Fødsler i 1970